b'\n_START_ARTICLE_\nSolopetje\n_START_PARAGRAPH_\nSolopetje je izraz, s katerim v vokalni glasbi imenujemo izvajalski na\xc4\x8din petja in se uporablja predvsem v \xc5\xa1olstvu._NEWLINE_Razlog za uporabo tega izraza je tudi zaradi mnogih pevskih na\xc4\x8dinov in zvrsti, npr. petje v pevskem zboru, \xc5\xa1ansonsko in zabavno-glasbeno, rockersko petje, koralno petje, metalsko\xc2\xa0\xc2\xbblajanje\xc2\xab\xc2\xa0itd. Izobra\xc5\xbeeni solopevec bo ve\xc4\x8dinoma izvajal dela klasi\xc4\x8dne glasbe, pel v operi ali kot solist._NEWLINE_\xc5\xa0ola solopetja obsega vokalno tehniko pravilnega petja (s prepono) in dihanja, pravilne telesne dr\xc5\xbee, uporabe akusti\xc4\x8dnih delov telesa (nosna votlina), minimalnega naprezanja glasilk, spoznavajne sposobnosti svojega glasu (razpon, barvo) itd. Za razliko od instrumentalnega glasbenega izobra\xc5\xbeevanja, kjer so za za\xc4\x8detek \xc5\xa1tudija za\xc5\xbeelena \xc5\xbee zgodnja otro\xc5\xa1ka leta, se \xc5\xa1tudij solopetja za\xc4\x8dne \xc5\xa1ele po dokon\xc4\x8dani mutaciji glasu. Tako za\xc4\x8denjajo s tem \xc5\xa1tudijem ve\xc4\x8dinoma pevsko nadarjeni glasbeniki z mo\xc4\x8dnim in \xc4\x8distim glasom, ki \xc5\xbee imajo vsaj osnovno glasbeno izobrazbo in so tako sposobni brati note._NEWLINE_Profesionalne pevce resne glasbe ve\xc4\x8dinoma nazivamo z izrazi tenorist, sopranistka, basist, altistka, itd., in manjkrat z izrazom solopevec, v praksi klasi\xc4\x8dne glasbe pa delamo razlike \xc5\xa1e med koncertnimi, opernimi in zborovskimi pevci.'